b'\n_START_ARTICLE_\nDaumantas Maciulevi\xc4\x8dius\n_START_PARAGRAPH_\nDaumantas Maciulevi\xc4\x8dius (1928 m. kovo 22 d. Kaunas \xe2\x80\x93 1998 m. rugpj\xc5\xab\xc4\x8dio 29 d. Vilnius) \xe2\x80\x93 Lietuvos in\xc5\xbeinierius mechanikas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1951 m. baig\xc4\x97 Kauno politechnikos institut\xc4\x85. 1971 m. technikos moksl\xc5\xb3 daktaras. Sta\xc5\xbeavo 1976 m. Did\xc5\xbeiosios Britanijos, 1980\xe2\x80\x931981 m. JAV auk\xc5\xa1tosiose technikos mokyklose._NEWLINE_1956\xe2\x80\x931962 m. Energetikos ir elektrotechnikos instituto Kaune mokslinis sekretorius. 1962\xe2\x80\x931969 m. Kauno politechnikos instituto Vilniaus filialo Ma\xc5\xa1in\xc5\xb3 teorijos katedros ved\xc4\x97jas. Nuo 1969 m. Vilniaus in\xc5\xbeinerinio statybos instituto (nuo 1996 m. Vilniaus Gedimino technikos universitetas) Taikomosios matematikos ir mechanikos katedros ved\xc4\x97jas, 1976\xe2\x80\x931979 m. mokymo reikal\xc5\xb3 prorektorius; nuo 1972 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 kryptis \xe2\x80\x93 matematinio programavimo metod\xc5\xb3 taikymas tampri\xc5\xb3j\xc5\xb3 strypini\xc5\xb3 sistem\xc5\xb3 optimaliai sintezei; pirmasis TSRS pritaik\xc4\x97 \xc5\xa1iuos metodus santvar\xc5\xb3 konfig\xc5\xabracijai optimizuoti. Paskelb\xc4\x97 per 70 mokslini\xc5\xb3 straipsni\xc5\xb3. Su kitais para\xc5\xa1\xc4\x97 knyg\xc4\x85 \xe2\x80\x9eMa\xc5\xa1in\xc5\xb3 detali\xc5\xb3 ir mazg\xc5\xb3 \xc4\xaftempimai ir deformacijos\xe2\x80\x9c (1961 m., rus\xc5\xb3 kalba).'